text stringlengths 0 17.2k |
|---|
lelo nga atwalilila ukulila kuti amutwala kuli banyina ku kumonsha |
inshita yonse umwana nga atendeka ukulila umuleshi wakwe pa kumusunsuntila kuti aleimba na kalwimbo ako atemenwe |
akalwimbo abengi batemwisha ukwimba e aka |
mayo we somone mwana |
alila ati bampape |
mu mpapa yandi yaluka wishi |
wishi nshi tata shibwalya |
taishiba kuluka ciluka basungu |
umwana nga atalala asendama no kusendama kuti aleka ukwimba kumfwa nga apitilisha ali no kumutwala kuli banyina ku kumonsha |
mu baleshi bene mwaba bamo imbulwa maka bamantembentembe abatomponteka ababula ubufyompo mu mafupa |
nga cakuti uwa musango uyo pa mulandu wa bupo bwakwe aponya umwana panshi uo alelela |
ayasosa na kuli banyina tekuti bamushinaule sana iyo kuti bati fye te mulandu umwana apona ku muleshi |
capwa no kupwa basuula |
nga cakuti nacifimba kuti bakafya amenshi bamucina bamukapaika fye umubili onse |
ku bashele ku mushi nabo abalebomba utumilimo twa pa yanda utwa kukonta utusense ukusashila |
ukutapa amenshi nelyo ukushingula atemwa ukwipika akanani kankasha nabo ninshi nifyo fine |
nga bantu bashilimuka kuti basashila no munani no kupela kwine nako kuti bapela |
nomba nga balolela bamona akasuba kapinduluka kasengamina icungulo abele mu mpanga no kubwela iyo |
nomba bonse umo bapelele balongana pamo mu lukungu baikala bulandabulanda |
bapanga na maboko ku mitwe balaimba na kalwimbo ka kufulukilamo bafyashi |
e kalya kene nembele pamulu wa chapter uno akakuti pakuti bamayo bese |
ico balumbwila banyinabo ni pakuti e baishiba ukunaya ubwali |
kuti amenso baposele fye ku nshila uko batulila |
nomba nga bamona babamwena fye ukutali baleisa no kubeshiba babeshiba ukuti e bafyashi babo |
waumfwa batendeka na kalwimbo batendeka no kwimba baimina fye pamo abati |
aoo yande mayo |
aoo yande mayo |
ku mutangala wa nombe wa sekee ee |
kuu kuuu |
abele mu mpanga nabo nabateyanya no twakulya tumo utusuma utwakuti bayebatekelepo abana imitima |
te milimo ya mu mpanga yeka abafyashi bafundisha abana babo iyo kwaliba na imbi iicitika mu mushi |
abakalamba balaluka amatanda ukupasa imipini ukuluke miseke no tupe |
kabili kwaba na bashikafula abafushi |
ku banakashi nako kwaba banakabumba wa malongo abasona amabwe ne milimo imbi iyashala iyacanakashi |
mu milimo yonse iyi abakalamba balafwaya ukutuma abaice na mu kubatuma mwine e mu kubafundisha no kubalanga ifyakucita |
lubali na mu kwipika mwine cimo cine abafyashi balatuma abaice ukuyaleta utubende no kutongola intwilo no kucemeka ifishikisa |
umo mwine e mukusambilila |
ku bwaice bena kuti bacimona icibi ukutumwa libili libili lelo abakalamba balosha mukuti abana balekula abacincila abakosa |
ifikolwe filomfwa ulukula sana mu milimo yonse iicita abaice nelyo akwata fye kamo ako kene eko balefutafuta fye nako |
batila akamuti ukwete eko bomako imbwa |
cinecine nga cakuti umukalamba ali fye eka kuti aumfwa ububi no bulanda mu milimo yonse alecita nelyo acincila shani kusuka anenuka |
batila umunwe umo tausala nda |
batila umunwe umo tausala nda |
abaice bamo tabafwaya kubatuma fye ukwabula amalipilo |
nelyo abakalamba batile shani ntinti we mwana we mwana awe iyo kukaninina fye ndai kano fye bafumya icilambu |
kwena kwaba na bambi abasuma abakuti balelililako na bakalamba ubulanda pa kumona ifyo balepitana mu milimo |
bena aba kuti lyonse ilyo babatuma banakilila te mulandu nelyo pashili cilambu |
ku bamusango uyu ne filambu fine tafyafya iyo kabili balailemena ukucila balya abafwailapo limo ifilambu |
pantu nga ni pa kulya ubwali ne nama kuti abakalamba ebo balelemenesha no munani no kubafukisha kwine ebo kwafulila |
na limolimo kuti umukalamba amutuma ukwabika inkwa abika no bwali ne nama mukati |
amweba ati pa kwabika utale uye ukakule inkwa ushisalanganye bwino |
ukusaba ifisabo fya mpanga |
kolwe wakota asabilwa na bana |
pali ili lyashi ni cintobentobe nshasose pa balumendo beka lelo bonse pamo na bakashana |
mu nshita ya lusuba ne mibundo ifyakulya ifingi ifya mu mpanga filasempuka e nshita fipya fyafuma mu bubishi |
ifi filyo fyakulila monse umo ulefwaila |
nga ulefwaya ukumonona atemwa ukubikako amenshi niwe mwine cifu ca ngulube citemwa mwine |
ifitwalo fimonaika libililibili ni mpundu imfungo amasuku insokolobe no tuminu ifitungulu na fimbi ifyo nshingakumamo ukutantawila fyonse |
abaice bonse pamo abalumendo na bakashana emo bayumfwa ulukula mu kubomba uyu mulimo wa kupalamika ifitwalo ku mushi ku bafyashi babo |
ilyo ifitwalo fimbi fishilapya impundu shapya fye kale mu lusuba shalibonga shakashika na cee ninshi tacilafika na ku mibundo |
abalumendo na bakashana bema fye isese pa kuya ku kutola impundu mu fipya na mu mitengo |
tabalaba kusenda miseke umwa kutolela no tusembe twa kuipangasha |
nga bafika mu isamba lya mupundu kutendeka ukutola no kulabika mu miseke |
nga shapona ishingi kuti baisusha imiseke bwangubwangu balabwelela na ku mushi |
tabaninako kabili tabasaila abakalamba balabalesha abati mwilaonaula filyo |
lintu bafika ku mushi banyinabo na banakulwibo balabasengela no kubapokelela ifyo basendele |
ee bayafisha pa mwinshi |
nomba bapilwapilwa ukuwamya filya fyakulya batwalilako na baume pa nsaka |
kuti basalamo ishipile bwino esho babatwalilako |
inshita ishingi batwa ubukambe ebo batwalilako abaume pa nsaka atemwa bakama ulumembe |
ulumembe iwaba ulwalowa nganshi |
limbi balakumbako no musunga |
umusunga wa mpundu ulakaba sana tautalala bwangu |
eico na bantu bamo balaipalanyako pa kulondolola ubukali bwabo abati ine ndi musunga wa mpundu nyambala pamulu |
pantu wena umoneka ngo utalele kanshi wambele fye pa mulu |
umuntu nga naimufofola wena ati kanjitile onse ku mukoshi kuti wamoca lopo alapa no kuunwa kabili |
kumfwa nga imibundo yafika imfungo na masuku nafyo fyapya abaice bali no kulaya mu mpanga ku kutola |
pa kutola imfungo shena fyapusana panono ne mpundu pantu ku mfungo kwena balaninako ku tulumendo e tulelukusha abakashana baletola mu isamba |
ukuba kwena tabonaula misambo |
amasuku nayo tabalukusha batola fye mu isamba nge mpundu |
abafyashi balamoneka abansansa pa kupokelela ifyakulya abaice bafumya mu mpanga |
ku mfungo bakasako umukola bakumbako no musunga uwalowa atemwa uwasasamina panono imfungo nga shili ishakauka |
amasuku yena yakumonona fye fyonse ifi filyo filekutika |
na pa kulya abakalamba balasoso utumashiwi tumo abati awe e cilya beba abati iyakula yonka mu bana |
nakabili abati muntu te kabwa |
nakabili abati kolwe akula asabilwa na bana ifi fyonse nga tulefimwena fye ukutali atubulakwata bana |
abaice apo bekele nga elyo babwela uko bali bele balashimika ne lyashi ku bafyashi nelyo kuli banakulwibo ifyo bendele |
nefyo bacilasansawila abanabo pa kubwela ku mushi nefyo bacilasoso utumashiwi twa kucincisha abanabo |
katende shimpo lubilo uuli na munyina ashale |
awe mwandi te pa busuma |
kwena cilamoneka ubulanda ku bakalamba abashakwata bana pa mayanda pamwabo pantu ifilyo fya musango uyu tabafimona |
lelo nelyo cibe ifvo abali no twaice balapelako abanabo fyonse ifyo abaice baleta pakuti nabo balyeko |
limbi kuti e balya ne fingi pantu abengi balibeshiba ukuti tabakwata bakubasabila utwa mu mpanga |
kanshi kuti uyu acita pa kape abatwalila noyu nao ifyo fine bacila na bacikwata abacilacenwa ne fisonsonkoto |
nabo balatasha sana abati cine cine e cilya beba ukuti umubiyo nga afyala wilowa akakulengela ukwikuta |
mu mikoli ya mpundu abaice balatobamo intambwa balelya lelo imikooli ya mfungo yena baisangula fye impeta ku tulumendo |
ifilyo fya misango yonse ifitwala mu mpanga ifyo numbwile nefyo nshilumbwile fisabwa na baice ilyo baleyangala isese |
ukuba kwena na bakalamba bene balatoola no kusaba baleleta na ku mushi lelo te lingi line bafimina nga baice |
ilyo tabalafika ku fifulo balungeme balakoma utumuti twa kupombako ubulimbo uto batila imiteela |
no kufundila libelaulushishi lwa kuya mu kukakilako inkoka |
Subsets and Splits
No community queries yet
The top public SQL queries from the community will appear here once available.